b'\n_START_ARTICLE_\nNikarkhos\n_START_SECTION_\nLiv og virke\n_START_PARAGRAPH_\nOm hans personlighet er ingenting kjent, men han var en samtidig med og p\xc3\xa5virket den bedre kjente latinske forfatteren Martialis (ca 40 \xe2\x80\x93 ca 104 e.Kr.). Ved anvendelsen av hans latinske navn i et av hans epigrammer er det trukket den slutning at han antagelig levde en tid i Roma. En del av hans skrifter har blitt gjenfunnet p\xc3\xa5 papyrusfragmenter ved Oxyrhynchus i Egypt, noe som har \xc3\xb8kt antallet kjente dikt etter ham.\n_START_SECTION_\nAndre med samme navn\n_START_PARAGRAPH_\nNikarkhos er ogs\xc3\xa5 navnet p\xc3\xa5 en figur i en komedie av Aristofanes, Akharnerne, oppf\xc3\xb8rt 425 f.Kr._NEWLINE_Nikarkhos er ogs\xc3\xa5 navnet p\xc3\xa5 en konge i Paionia (innenfor Trakia), hvor det eneste som er kjent av ham er at han utstedte en mynt med sitt navn p\xc3\xa5, antagelig en gang mot slutten av 300-tallet f.Kr._NEWLINE_Nikarkhos var ogs\xc3\xa5 navnet p\xc3\xa5 en general under Antiokos III av Selevkideriket (223\xe2\x80\x93187 f.Kr.).'